(Fir-ritratti jidhru waqtiet differenti mill-Festival tal-Poeżija f'Gaeta) Malta tipparteċipa f'Konvenju Internazzjonali tal-Poeżija f'Gaeta, fl-Italja t'Isfel. Bħala parti mill-Yacht Med Festival Gaeta 2011 li din is-sena sar bejn it-12 u s-17 ta' April, ittellgħet ukoll okkażjoni bl-isem ta' "Il Mediterraneo in poesia – Il viaggio della parola". Din seħħet fil-15 ta' April filgħodu u filgħaxija. Il-moħħ warajha kien il-poeta Giuseppe Napolitano. Wara snin twal mgħoddija fl-ambjant tal-iskola Napolitano llum iddedika ħajtu għall-promozzjoni tal-kultura, partikolarment il-poeżija. Huwa l-awtur ta' 50 pubblikazzjoni fosthom (Pubblikazzjoni Guida, 2008), (Edizzjoni D'Arco, 2009). Huwa wkoll il-fundatur u d-direttur attwali tal-kullana editorjali "La Stanza del poeta" li tiġbor fiha x-xogħol poetiku ta' għadd ta' poeti kontemporanji kemm mill-Italja u mill-bqija tad-dinja. Waqt dan il-festival internazzjonali tal-poeżija, "Il Mediterraneo in poesia – Il viaggio della parola", iltaqgħu tlettax-il poeta u poetessa mill-Mediterran kollu, inkluż il-poeta u kittieb Malti Patrick Sammut. Illum Sammut huwa awtur ta' 11-il ktieb fosthom tliet marbutin mat-tagħlim tal-Malti u tat-Taljan fil-livell post-sekondarja, żewġ kotba tal-kritika letterarja marbutin l-aktar mal-poeżija Maltija, erba' kotba tal-poeżija u tnejn ta' stejjer għat-tfal. Il-pajjiżi li pparteċipaw f'dan il-festival, apparti Malta, kienu Iżrael, l-Albanija, Franza, l-Alġerija, il-Bosnia, Spanja, il-Maċedonia, il-Marokk u l-Greċja. Dan seħħ fl-isfond mill-isbaħ tal-Golf ta' Gaeta fl-Italja t'Isfel (fir-reġjun tal-Kampanja), u li huwa parti mill-baħar Tirren. Waqt din l-okkażjoni l-poeti mistiedna tkellmu dwar żewġ suġġetti ewlenija li kienu "It-traduzzjoni tal-poeżija" (fejn parti mill-panel kien Patrick Sammut, flimkien mal-Albaniża Elvana Zaimi u l-Grieg Nasos Vaghen s ) u "Il-mara fil-poeżija (fejn il-parteċipanti kienu tliet poetessi: Nicole Stamberg minn Franza, Samira Negrouche mill-Alġerija u Diti Ronen minn Iżrael). Dwar it-traduzzjoni tal-poeżija Nasos Vaghen s fakkar li t-traduttur qatt ma jista' jkun mija fil-mija leali lejn it-test oriġinali, għalkemm jagħmel mill-aħjar biex joqrob kemm jista' jkun lejn dak li jixtieq iwassal il-poeta li kiteb il-poeżija. Vaghen s jgħallem it-Teorija u l-Kritika Letterarja f'Ateni u spiss jiġi mistieden minn Universitajiet barranin. Kiteb saġġi dwar l-awturi Griegi kontemporanji ewlenin u huwa meqjus bħala wieħed mill-ilħna poetiċi Griegi ewlenin tal-"ġenerazzjoni tas-sebgħin". Intqal ukoll li hemm elementi bħar-ritmu, it-ton, il-waqfiet f'poeżija li bħal donnhom jgħaddu xi ftit jew wisq dak li l-kittieb ikun irid jesprimi anki lil min ma jifhimx il-lingwa oiriġinali. Min-naħa l-oħra, allaħares ma kinitx it-traduzzjoni, l-aktar fejn jidħlu ilsna minoritarji bħall-Malti u l-Albaniż, għaliex kieku ftit kienu dawk li jistgħu jgawdu mill-benna tagħhom. Intqal ukoll li m'hemmx ilsien ikbar minn ieħor. Li jvarja huwa n-numru ta' nies li jitkellmuh. It-traduttur professjonist irid ikun espert fiż-żewġ ilsna li jkun qed jaħdem bihom, mela fl-oriġinal u anki fl-ilsien li jkun qed jittraduċi. Huwa importanti wkoll li, kif sostniet il-kelliema Albaniża, Elvana Zaimi t-traduttur jirnexxilu jwassal lill-qarrej dik il-"marvellous wonder" li l-poeta jkun kiteb dwarha jew ħoloq fil-kitba oriġinali. Zaimi ħadet il-Masters tagħha fit-teorija tat-traduzzjoni u tittraduċi mill-Ingliż għat-Taljan. Hija l-awtriċi tal-istudju li jittratta "ir-rwol tat-traduzzjoni fil-modernizzazzjoni tas-sistema letterarja tal-ilsna minuri (il-każ tal-Albaniż)". Dwar il-każ tal-ilsien Malti Patrick Sammut sostna li l-kelliem ta' dan l-ilsien għandu l-għażla li jħaddem u jinsisti fuq kemm elementi li ġejjin direttament mis-Semitiku. F'dan il-każ semmiegħa ta' ilsna li m'humiex Għarab isibuha diffiċli ferm biex jifhmuh, filwaqt li semmiegħa li ġejjin miż-żona Għarbija jifhmu sewwa dak li jkun qed jintqal. L-għażla l-oħra hija li l-kelliem Malti jinsisti fuq elementi aktar moderni ġejjin mil-Latin, mill-Isqalli, mit-Taljan u mill-Ingliż, u b'hekk is-semmiegħa taż-żona Romanza jkollhom iktar l-opportunit li jifhmu ftit jew wisq il-ġist ta' dak li jkun qed jintqal. Sammut fakkar ukoll li attwalment fil-proċess tal-qlib mill-Ingliż jew mill-Franċiż tad-dokumenti tal-Unjoni Ewropea l-insistenza qiegħda titqiegħed fuq dawn l-elementi lingwistiċi aktar reċenti biex inkomplu nqarrbu lil Malta lejn il-kuntest Ewropew. Dwar "Il-mara fil-poeżija" t-tliet kelliema u poetessi qablu dwar il-fatt li aktar milli poeżija miktuba min-nisa jew poeżija miktuba mill-irġiel hemm il-Poeżija. Mill-bqija kull mara u raġel huma differenti u dan mhux fuq livell ta' sess imma aktar fuq livell ta' individwi fis-sens li lkoll invarjaw fil-burdati tagħna. Samira Negrouche tal-Alġerija sostniet ukoll li huwa fatt per li l-mara f'ċerti pajjiżi għadha nieqsa minn bosta drittijiet u hemm nuqqas ta' ugwaljanza bejn is-sessi, u dan jirrifletti żgur fil-mod kif tinkiteb il-poeżija. Negrouche hija tabiba, imma minn xi żmien 'l hawn hija tiddeskrivi ruħha bħala . Hija wkoll President tal-Assoċjazzjoni Kulturali "Cadmos" li torganizza anki eventi letterarji internazzjonali. Il-poetessa Franċiża, Nicole Stamberg, tkellmet dwar l-esperjenzi personali li l-poeta jgħaddi minnhom u li jimbuttawh biex jikteb: esperjenzi bħall-mard jew bħat-telfa ta' dawk li nħobbu. Hu fatt li l-poeta mara għandha sensittivitajiet differenti minn dawk tal-poeta raġel. Stamberg, flimkien ma' żewġha l-poeta, Georges Drano, taħdem mal-Assoċjazzjoni f'kollaborazzjoni ma' inizzjattivi internazzjonali ta' natura differenti. Nicole Stamberg taħdem ukoll regolarment ma' artisti u illustraturi tal-kotba tagħha. Diti Ronen, minn Iżrael, tkellmet dwar il-proċess meta tiġi biex tikteb poeżija: l-ewwel hemm il-proċess tal-kreattivit , proċess fejn hija l-poetessa li tmexxi; imma wara jsegwi l-proċess tal-irfinar fejn il-poetessa jħossha skjava ta' forza ikbar minnha. Dan żgur li jintrabat mal-fatt li Ronen hija wkoll riċerkatriċi u kittieba ta' bosta ta' natura akkademika. Hija tgħallem f'Tel Aviv is-suġġett Organizzazzjoni tal-politika kulturali. Il-poeti parteċipanti kellhom ukoll l-opportunit li jaqraw xi poeżiji minn tagħhom bl-ilsien oriġinali, poeżiji li wara ġew tradotti u moqrija wkoll bit-Taljan. Poeti mistednin oħra kienu Amir Or minn Iżrael, Georges Drano minn Franza, Agron Tufa mill-Albanija, Sabahudin Had mill-Bosnija, Gustavo Vega minn Spanja, Shaip Em rllahu mill-Maċedonja, u Mohammed el Amraoui mill-Marokk. Meta Sammut tkellem ma' Amir Or dwar is-sitwazzjoni ta' kunflitt f'Iżrael, intqal li fil-verit l-politiċi fiż-żona msemmija huma ħbieb, imma għalihom huwa konvenjenti li l-pajjiż ikun fi gwerra biex huma (taż-żewġ naħat) jibqgħu fil-poter. Intqal ukoll li l-politiċi hemmhekk jibżgħu ħafna mill-kelma tal-poeti li jittrattaw is-suġġett tal-politika imma mhux direttament. Or huwa studjuż tal-filosofija u r-reliġjonijiet komparati u fundatur tal-Assoċjazzjoni "Helicon Society". Jgħallem fl-Universitajiet tal-Iżrael, fl-Ingilterra u anki fil-Ġappun, u kiteb studji dwar il-poetika u r-reliġjon. George Drano huwa wieħed mill-poeti Franċiżi misjura u kontemporanji, involut fl-Assoċjazzjoni tiegħu "Humanisme et Culture", u organizzatur ta' avvenimenti internazzjonali bħal . Or huwa wkoll il-President ta' skola tal-poeżija f'Tel Aviv. Agron Tufa mill-Albanija huwa ġurnalista televiżiv u kollaboratur ta' Festival internazzjonali tal-Poeżija fl-Albanija u anki barra minn pajjiżu. Speċjalizza fl-Istitut "Gorkij" ta' Moska u jgħallem il-Letteratura kontemporanja f'Tirana. Sabahudin Had ć minn Sarajevo studja f'Londra u huwa membru tar- u tal-Assoċjazzjoni tal-Ġurnalisti tal-Bosnija-Ħerzegovina. Huwa wkoll editur tar-rivisti (u issa anki kartaċea) li jiġbru fihom poeti u kittieba kemm miż-żona tal-eks-Jugoslavja kif ukoll mid-dinja kollha. Illum huwa ġurnalista u jikteb poeżiji, saġġistika, drammi, satira u aforiżmi. F'pajjiżu ć huwa wieħed minn 15-il poeta li ngħataw pensjoni bħala rikonoxximent tal-kontribut tagħhom fil-qasam tal-letteratura lokali. rllahu, anki huwa mill-Maċedonja, hu ġurnalista għar-rivista . Jgħallem il-Letteratura Albaniża u huwa direttur tal-Festival Internazzjonali tal-poeżija "Dit t e Naimit" li għal dawn l-aħħar 15-il sena sar fil-belt ta' Tetov . Meta Sammut tkellem mal-poeti taż-żona tal-eks-Jugoslavja kollha qablu li llum f'pajjiżhom m'hemmx firdiet ta' natura reliġjuża. Musulmani, Ortodossi u Kattoliċi jgħixu flimkien f'sitwazzjoni ta' tolleranza totali. Huma kollha territorji li qed jagħmlu minn kollox biex iħallu żmien il-gwerra u l-qirda li ġabet magħha wara spallejhom biex jibnu pajjiżi aħjar. Parti mix-xogħol ta' għaqda huwa afdat lill-poeti u lill-poeżija li tgħaqqad u mhux tifred. Gustavo Vega huwa minn Leon, Spanja, imma jgħix f'Barċellona. Ħa l-lawrea fil-Filosofija minn Ruma, u anki fil-Filoloġija Ispanika b'teżi fuq il-poeżija viżwali li tagħha sar ħallieq u anki studjuż. Bħal ħafna huwa jemmen li l-poeżija tmur id f'id ma' espressjonijiet artistiċi oħra bħall-pittura, il-grafika u l-bqija. Mohammed El Amraoui huwa mill-Marokk imma jgħix f'Lyon u jipparteċipa spiss f'inizzjattivi internazzjonali kemm fl-Ewropa kif ukoll fiż-żona tal-Maghreb. Fil-fatt, huwa fost il-poeti li kienu Malta, bħall-poetessa Samira Negrouche, f'rabta mal-festival Inizjamed. Huwa studjuż tal-lingwistika u l-filosofija u r-ruħ wara r-rivista "Cahiers de Po sie rencontres". Huwa wkoll il-kreatur ta' spettakli poetiċi li fiho jorbot il-poeżija mal-kant u l-mużika. Jikteb u jippubblika kemm bl-Għarbi u kif ukoll bil-Franċiż. Taw daqqa t'id ukoll il-preżentatriċi u attriċi Clara Galante u l-interpretattriċi Elena Cassano. Din kienet okkażjoni tad-deheb għall-parteċipanti li leħħnu ilsienhom u l-poeżija tagħhom quddiem platea internazzjonali. Is-sabiħ kien ukoll meta wasal il-waqt li fih il-poeti parteċipanti parrtu l-pubblikazzjonijiet differenti tagħhom, imma kollha marbutin mal-lingwa franka tal-poeżija. Kienet okkażjoni oħra fejn l-Ilsien Malti nqara fl-oriġinal flimkien ma' għadd ta' ilsna oħra li jintrabtu mar-reġjun tal-Mediterran. Il-poeżiji li nqraw waqt dan il-jum inġabru fi ktejjeb-antoloġija poetika ta' ftit iktar minn mitt paġna, bl-isem ta' , ippubblikat minn ta' Giuseppe Napolitano, u bi Preżentazzjoni ta' Vincenzo Zottola, President tal-Kamra tal-Kummerċ ta' Latina, u Daħla tal-istess poeta u organizzatur, G. Napolitano, President ta' "La stanza del poeta", inizzjattiva tiegħu f'rabta mal-poeżija. ITALY
Il-Festival tal-Poezija mill-Mediterran f'Gaeta.